星玄|處女座楊冪新劇被彈講對白口齒不清 播放量短短4日破億
2024年04月26日 00:00
東網電視
更多新聞短片
今日係4月26日農曆三月十八,幸運星係處女座,談情說愛吉日,單身者悉心打扮可以增加魅力。處女座嘅楊冪上個月着住真空大露背碎花裙,出席上海時裝品牌活動,背部全鏤空一直延伸到條腰,正面睇亦見到腰位兩邊開窿,招牌纖細A4腰一覽無遺,造型堪稱360度零死角,成為全場焦點,其實楊冪每次出席活動都會悉心打扮,魅力梗係有增無減啦。
而由楊冪、秦昊所主演嘅諜戰新劇《哈爾濱一九四四》,早於4月21日首播,由於今次嘅人設喺楊冪甚少挑戰嘅類型,再加上劇集節奏爽快,從而吸引到唔少觀眾收睇,以使短短4日播放量破億。劇中楊冪飾演心機深沉嘅特務科長,就連佢自己都以「致命女人」來形容呢個角色,其中一幕佢要怒摑女下屬,導演為求逼真,所以楊冪亦喺拍攝時打咗女演員3大把。之不過當導演一叫「卡」後,楊冪即同該名女演員道歉並送上乳酪作為禮物,唔少網友得悉後,都紛紛大讚。
之不過有唔少網民卻指楊冪雖然首演諜戰劇,話題新鮮,但佢喺戲中嘅演技過於浮誇,部分對白亦口齒不清,若然沒有字幕,根本完全聽唔到佢講咩,呢個話題亦登上熱搜,並有「楊冪原聲台詞有字幕VS沒字幕」嘅關鍵字,雖然係咁,亦有唔少觀眾都力撐,楊冪講對白很清楚,連家中老人都聽得到。
至於肖馬嘅朋友桃花旺,有機會同合眼緣異性做朋友。馬女張曦雯(Kelly)近年同唔少視帝合作,除咗郭晉安、陳豪、馬國明之外,嚟緊又會喺新劇《廉政行動2024》,夥拍另一視帝陳山聰,Kelly更加獻出第一次飾演大肚婆,同劇仲有羅子溢、蔡潔、徐榮、陳星妤一班好戲之人,Kelly桃花旺人緣好,個個都想同佢做朋友啦。